**Csongrád Város Polgármesterétől M**

Száma: Fjl/256-2/2020.

Témafelelős: Forgó M.

# ELŐTERJESZTÉS

# Csongrád Városi Önkormányzat Képviselő testülete

# 2022. március 31-i ülésére

Tárgy: Javaslat a csongrádi 5878 hrsz-ú ingatlan értékesítésére, és az ezzel kapcsolatos pályázati felhívás elfogadására

Tisztelt Képviselő testület!

Csongrád Városi Önkormányzat tulajdonát képezi a csongrádi 5878 hrsz-ú, 2 hektár 3950 m2 nagyságú, kivett telephely megnevezésű belterületi ingatlan, mely a Körös-torok területén, a gát mentett oldalán helyezkedik el, jelenleg a városellátó intézmény telephelyeként működik.

A képviselő testület 121/2020.(X.29.) önkormányzat határozatával döntött az ingatlan nyílt pályázat útján, idegenforgalmi hasznosítás céljára történő értékesítéséről, és felkérte a polgármestert új szakértői vélemény megrendelésére az ingatlan forgalmi értékének aktualizálása érdekében.

Önkormányzatunk elkészíttette az ingatlanforgalmi szakértői véleményt, melyben a szakértő a teljes ingatlan forgalmi értékét nettó 130.000.000 Ft összegben határozta meg. A szakvélemény megtekinthető a Polgármesteri Hivatal Titkárságán.

A jelen testületi ülésen beterjesztett, e területre vonatkozó HÉSZ módosítás alapján sport, strand, turisztikai, egészségmegőrző, oktatási épületek, kulturális és szabadidős létesítmények valósíthatók meg a területen.

Önkormányzatunk elkészítette a tárgyi ingatlan értékesítésére vonatkozó nyílt pályázati felhívást, mely az előterjesztés mellékletét képezi.

Kérem a képviselő testületet az előterjesztés megtárgyalására, és az ingatlan értékesítése érdekében a mellékelt pályázati hirdetmény elfogadására.

**HATÁROZATI JAVASLAT**

Csongrád Városi Önkormányzat Képviselő testülete megtárgyalta a „Javaslat a csongrádi 5878 hrsz-ú ingatlan értékesítésére, és az ezzel kapcsolatos pályázati felhívás elfogadására” tárgyú előterjesztést és az alábbi határozatot hozza:

1. A képviselő testület a csongrádi 5878 hrsz-ú ingatlan idegenforgalmi hasznosítás céljára történő értékesítése kapcsán az ingatlan eladási árát legkevesebb nettó 130.000.000 Ft-ban állapítja meg.
2. A képviselő testület elfogadja a csongrádi 5878 hrsz-ú ingatlan értékesítésére kiírt, jelen előterjesztés mellékletét képező pályázati felhívást, és felkéri a polgármester az ingatlan meghirdetésére és a pályázati eljárás lebonyolításra.
3. A képviselő testület felkéri a polgármestert, hogy a pályázat eredményéről tájékoztassa a képviselő testületet annak elbírálása és a döntés meghozatala érdekében.

Határidő: szöveg szerint

Felelős: Bedő Tamás polgármester

Csongrád, 2022. március 24.

Bedő Tamás

polgármester

**PÁLYÁZATI FELHÍVÁS**

**Csongrád Városi Önkormányzat nyílt pályázatot hirdet a**

**felhívás mellékletét képező térképmásolaton feltüntetett, és természetben Csongrád, Baross Gábor rakpart 51. sz. alatt lévő ingatlan idegenforgalmi célú értékesítésére**

**Az ingatlan leírása:** Az értékesítés tárgyát képező csongrádi 5878 hrsz-ú ingatlan kivett, telephely megjelölésű, 2 ha 3950 m2 területű, amely a Körös toroki üdülőterület feljárójánál, a Tisza védtöltés mellett helyezkedik el.

A terület teljes önálló közmű bekötéssel rendelkezik, idegenforgalmi célú hasznosításra alkalmas.

**A pályázat benyújtása**: kizárólag írásban, zárt borítékban lehet benyújtani a Csongrádi Polgármesteri Hivatal Fejlesztési és Üzemeltetési Irodáján (Csongrád, Kossuth tér 7., 105. szoba)

A felhívásra minden nagykorú magánszemély, vagy bármely jogi személy pályázhat.

Nem nyújthat be érvényes pályázatot, akinek Csongrád Város Önkormányzatával szemben bármilyen lejárt tartozása van.

**A beérkezés határidej**e**:** **2022. május 13. (péntek) 12 óra**. A borítékra kérjük ráírni: **Csongrádi 5878 hrsz. ingatlan idegenforgalmi fejlesztése– pályázat**

**A pályázatnak tartalmaznia kell**:

* A megajánlott vételár összegét, melynek mértéke minimum nettó 130.000.000 Ft, a jogügylet a fordított ÁFA fizetés hatálya alá tartozik
* A vételár kifizetésének időpontját, ütemezését.
* Az ingatlanon végrehajtani kívánt idegenforgalmi célú fejlesztések, beruházások ismertetését, azok ütemezését, a vevő által tervezett tevékenység leírását, az üzemeltetés formáját, a várható foglalkoztatotti létszámot.
* A pályázónak vállalnia kell, hogy az ingatlan megvásárlásától számított legkésőbb 4 éven belül az ingatlanon megvalósítja a pályázata szerinti beruházást. Ütemezett beruházás esetén a vállalt fejlesztés pontos leírását, az ezzel kapcsolatos határidők rögzítését.

A beruházási kötelezettség teljesítésére, ennek biztosítására az eladó 30.000.000 Ft kötbérfizetés vállalását írja elő. Ezen kötelezettség biztosítására jelzálogjog alapú ingatlanfedezetet, vagy banki biztosítékot kell adni.

A pályázatokat – az önkormányzat számára legelőnyösebb elfogadásával – Csongrád Városi Önkormányzat képviselő testülete bírálja el.

A pályázat kiírója fenntartja a jogát, hogy megismerve a pályázatokat, várospolitikai, önkormányzati érdekből a pályázatot eredménytelennek nyilvánítja.

A pályázatkészítés kizárólag a pályázó üzleti kockázata, a kiíróval szemben megtérítési igényt nem támaszthat.

Bővebb információval a Fejlesztési és Üzemeltetési Iroda áll rendelkezésre. (Tel.: 63/571-981, 20/777-8338) Előzetes egyeztetés alapján az ingatlan megtekinthető.